एक और समस्या आप के सामने यह भी हो सकती है कि तहलका की ही एक रिपोर्ट के मुताबिक उसके कार्यकर्ताओं ने पिछले दिनों बड़ी संख्या में उसका साथ छोड़ा है. ऐसे में सालों तक संघर्ष के लिए हजारों कार्यकर्ताओं को जोड़े रखना उसके लिए आसान नहीं होगा. ये सब मिली-जुली वजहें ही हैं कि कांग्रेस की मदद से फिर से सरकार बनाने की असफल कोशिश करने के बाद अब आप जल्द से जल्द चुनाव कराने के लिए ऐड़ी-चोटी का जोर लगा रही है.